b'\n_START_ARTICLE_\nSB 40 LAG\n_START_SECTION_\nOpis\n_START_PARAGRAPH_\n1984. godine doma\xc4\x87a tvrtka Empresa Nacional Santa Barbara zapo\xc4\x8dela je vlastiti projekt razvoja 40 mm baca\xc4\x8da granata. Nakon \xc5\xa1to je razvijen, u svojevrsnoj predprodukciji proizvedeno je njih \xc5\xa1ezdeset dok ga je \xc5\xa1panjolska vojska usvojila 1992._NEWLINE_Baca\xc4\x8d koristi streljivo kalibra 40x53mmSR pohranjeno na remenima kapaciteta 24 i 32 granate. Samo remenje je smje\xc5\xa1teno u metalnim spremnicima koji se mogu montirati na lijevu ili desnu stranu ovisno o potrebama vojnika. Promjena postoje\xc4\x87e strane zahtjeva od korisnika internu modifikaciju sustava. SB 40 LAG koristi \xc4\x8deli\xc4\x87ni ciljnik koji omogu\xc4\x87ava ciljanje u rasponu od stotinu do 1.500 metara dok u\xc4\x8dinkovitost samih granata prelazi 2.000 metara. Oru\xc5\xbeje je dizajnirano da se koristi na trono\xc5\xa1cu iako se mo\xc5\xbee montirati i na oklopna vozila, helikoptere i plovila.'